18. marta

Dani - Godine
prethodni dan - sledeći dan

----

**18. ožujka** (**18. 3.**) je 77. dan godine po gregorijanskom kalendaru (78. u prijestupnoj godini).
Do kraja godine ima još 288 dana.

## Događaji
* 1229. — Rimsko-nemački car Fridrih II krunisao se za kralja Jerusalima, tokom Šestog krstaškog rata.
* 1241. — Mongoli razorili Krakov.
* 1314. — Žak de Mole, 23. i poslednji veliki majstor Templarskog reda spaljen na lomači.
* 1438. — Albert II. Habsburški postao rimsko-njemački car.
* 1848. — U Milanu izbila pobuna protiv Austrije. Austrijski feldmaršal Johan Jozef Radecki morao da povuče trupe iz grada.
* 1871. — U Parizu, radnici počeli prvu proletersku revoluciju, poznatu kao Pariska komuna.
* 1921. — Poljsko-boljševički rat, koji je odredio granice između Republike Poljske i Sovjetske Rusije, službeno završen potpisivanjem mira u Rigi.
* 1921. — Boljševici vojnom intervencijom okončali pobunu mornara u Kronštatu, glavnoj bazi ruske Baltičke flote.
* 1922. — Britanske kolonijalne vlasti osudile Mahatmu Gandhija, vođu indijskog pokreta za nezavisnost, na šest godina zatvora.
* 1948. — Sovjetska vlada opozvala vojne stručnjake iz Jugoslavije, narednog dana i civilne, što je bio prvi javni znak razilaženja jugoslovenskog komunističkog lidera Josipa Broza Tita i sovjetskog Josifa Staljina.
* 1962. — Potpisan Evijanski mirovni sporazum kojim je okončan osmogodišnji rat za nezavisnost Alžira od francuske kolonijalne vlasti.
* 1965. — Kosmonaut Aleksej Leonov obukao svemirsko odijelo i izašao izvan svemirske letjelice Voshod 2, postavši prvi čovjek koji je šetao svemirom.
* 1967. — Brod "Tori kanjon" ispustio 80.000 tona nafte blizu obale Velike Britanije.
* 1970. — General Lon Nol izveo državni udar u Kambodži dok je šef države, princ Norodom Sihanuk, bio u poseti Moskvi.
* 1993. — Rat u BiH: Srpske snage blokirale humanitarne konvoje Ujedinjenih nacija za Srebrenicu i izvršile jedan od najtežih artiljerijskih napada na opkoljeno Sarajevo.
* 1994. — Bosna i Hercegovina i Hrvatska u Vašingtonu, u prisustvu predsednika SAD Bila Klintona, potpisale sporazum o muslimansko-hrvatskoj federaciji u BiH, koja je kasnije, Dejtonskim sporazumom, postala jedan od dva entiteta u bivšoj jugoslovenskoj republici BiH.
* 1999. — Kosovski Albanci potpisali, na pregovorima u Rambujeu kod Pariza, mirovni sporazum. Srpska delegacija odbila vojni deo sporazuma.
* 2000. — U poplavama u Mozambiku život izgubilo 700 ljudi, oko dva miliona ostalo bez domova.
* 2003. — Skupština Srbije izabrala novu Vladu čiji je premijer funkcioner Demokratske stranke Zoran Živković.
* 2004. — Haški tribunal osudio penzionisanog admirala Jugoslovenske narodne armije Miodraga Jokića na sedam godina zatvora zbog granatiranja Dubrovnika u decembru 1991.
* 2006. — U Požarevcu sahranjen Slobodan Milošević.
.
## Rođenja
* 1780. — Miloš Obrenović, vođa Drugog srpskog ustanka, obnovitelj državnosti Srbije. Srpski knez. (†1860).
* 1813. — Friedrich Hebbel, njemački dramatičar († 1863.). 
* 1837. — Grover Cleveland, američki političar, najpoznatiji kao 22. predsjednik SAD-a († 1908.). 

* 1842. — Stefan Malarme, francuski pesnik. (†1898).
* 1844. — Nikolai Rimski-Korsakov, ruski skladatelj.
* 1858. — Rudolf Diesel, njemački inženjer i izumitelj. 
* 1858. — Josip Kozarac, hrvatski prozaist - novelist, romanopisac, pjesnik, pisac pripovjetki i polemičar, diplomirani inženjer šumarstva, jedan od najpoznatijih hrvatskih šumara († 1906.). 

* 1869. — Neville Chamberlain, britanski političar i državnik.
* 1874. — Nikolai Alexandrovich Berdyaev, ruski filozof († 1948).
* 1893. — Wilfred Owen, engleski pjesnik (†  1918.).
* 1894. — Sergej V. Iljušin, sovjetski konstruktor aviona.
* 1909. — Ljubica Marić, prva srpska kompozitorka i akademik SANU († 2003.).
* 1929. — Christa Wolf, njemačka književnica.
* 1932. — John Updike, američki književnik.
* 1936. — F. W. de Klerk, južnoafrički političar († 2021.).
* 1945. — Joy Fielding, kanadska književnica.
* 1956. — Ingemar Stenmark, švedski skijaš.
* 1959. — Luc Besson, francuski filmski režiser, scenarist i producent. 
* 1962. — Irene Cara, američka pjevačica i glumica. 

* 1963. — Vanessa Williams, američka pjevačica.
* 1969. — Aleksandar Kocić, srpski i jugoslovenski nogometaš i trener.
* 1970. — Queen Latifah, američka pjevačica. 
* 1977. — Danny Murphy, engleski nogometaš.

* 1978. — Charlotte Roche, njemačka TV-voditeljica
* 1980. — Sébastien Frey, francuski nogometaš.
* 1984. — Korab Morina, hrvatski malonogometaš.
.

## Smrti
* 1584. — Ivan IV Grozni, ruski car. (*1533).
* 1768. — Lorens Stern, engleski književnik irskog porekla.
* 1837. — Aleksandar Alagović, zagrebački nadbiskup (* 1760.). 
* 1910. — Josipa Vancaš, poznata i kao majčica Ilira (* 1824.). 

* 1913. — Đorđe I, grčki kralj danskog porekla.
* 1930. — Matko Laginja, hrvatski pravnik i političar (* 1852.).
* 1956. — Nikolaj Velimirović, vladika ohridski i žički. (*1880).
* 1965. — Faruk I, bivši egipatski kralj.
* 1980. — Erih From, nemački filozof.
* 1983. — Umberto II, bivši italijanski kralj.
* 1987. — Milorad Arsenijević, bio je jugoslovenski nogometaš i nogometni trener (*1906.).
* 2008. — Živojin "Žika" Milenković, bio je srpski glumac (* 1928.).
* 2009. — Natasha Richardson, engleska glumica (*1963.)
* 2010. — Konstantin Yeryomenko (Eremenko), bivši ruski malonogometaš  (* 1970.).  
* 2014. — Dušan Poček, jugoslovenski i srpski glumac (* 1932.). 
 
* 2017. — Chuck Berry, američki gitarist, pjevač i kantautor (* 1926.).

.

## Blagdani/Praznici
* Srpska pravoslavna crkva slavi:.
** Svetog mučenika Konona Isavrijskog.
** Svetog mučenika Konona Baštovana.
** Prepodobnog Isihija Posnika.
** Prepodobnog Marka Podvižnika.
----
*Vidi takođe*: Godišnji kalendar - Dnevni kalendar